മയക്കു മരുന്ന് കേസ് ആര്യനെ കാണാന് ജയിലിലെത്തി ഷാരൂഖ് ഖാന് മുംബൈ: ആഡംബര കപ്പലിലെ മയക്കു മരുന്ന് കേസില് അറസ്റ്റിലായി ജയിലില് കഴിയുന്ന മകന് ആര്യന് ഖാനെ സന്ദര്ശിച്ച് ബോളിവുഡ് താരം ഷാരൂഖ് ഖാന്. ആര്തര് റോഡ് ജയിലിലെത്തിയാണ് അദ്ദേഹം ആര്യനെ കണ്ടത്. മകനെ കാണാന് മിനിറ്റുകള് മാത്രമാണ് ഷാരൂഖിന് അധികൃതര് അനുമതി നല്കിയിരുന്നത്. ആര്യനെ കണ്ട് ഉടന് തന്നെ താരം മടങ്ങുകയും ചെയ്തു.ആര്യന്റെ ജാമ്യാപേക്ഷ മുംബൈ പ്രത്യേക കോടതി ബുധനാഴ്ച തള്ളിയിരുന്നു . ഒക്ടോബര് മൂന്നിനാണ് 23 കാരനായ ആര്യനെ നാര്കോട്ടിക്സ് കണ്ട്രോള് ബ്യൂറോ എന് സി ബി അറസ്റ്റ് ചെയ്യുന്നത്. മൂന്നാഴ്ചയായി ജയിലില് കഴിയുകയാണ് ആര്യന്. ഇതോടെ ജാമ്യത്തിനായി ബോംബെ ഹൈകോടതിയെ സമീപിച്ചിരിക്കുകയാണ് ആര്യന്റെ കുടുംബം . പ്രഥമദൃഷ്ട്യാ ആര്യനെതിരെ തെളിവുണ്ടെന്ന് ചൂണ്ടിക്കാട്ടിയാണ് മുംബൈ പ്രത്യേക എന്.ഡി.പി.എസ് കോടതി ആര്യന്റെ ജാമ്യാപേക്ഷ തള്ളിയത്. സുഹൃത്തുക്കളും കൂട്ടുപ്രതികളുമായ അര്ബാസ് സേഠ് മര്ച്ചന്റ്, മുണ്മുണ് ധമേച്ച എന്നിവരുടെയും ജാമ്യാപേക്ഷയും കോടതി തള്ളിയിരുന്നു. അതെ സമയം തെളിവുകള് പ്രകാരം പ്രതികള് കുറ്റക്കാരല്ലെന്ന് പറയാന് സാധിക്കില്ലെന്നും ജാമ്യം ലഭിച്ചാല് വീണ്ടും അതേ കുറ്റകൃത്യം ചെയ്യില്ലെന്ന് ഉറപ്പില്ലെന്നുമാണ് ജഡ്ജി വി.വി. പാട്ടീല് ജാമ്യം നിഷേധിച്ചുകൊണ്ട് വ്യക്തമാക്കിയത് .നാര്ക്കോട്ടിക് ഡ്രഗ്സ് ആന്ഡ് സൈക്കോട്രോപിക് സബ്സ്റ്റന്സസ് ആക്ടിലെ 29ഉം 37ഉം വകുപ്പുകള് കേസില് ബാധകമാണ്. അതുകൊണ്ടുതന്നെ, കുറ്റം ചെയ്തിട്ടില്ലെന്ന പ്രതികളുടെ വാദം ഈ ഘട്ടത്തില് തൃപ്തികരമല്ല. ആര്യന് ഖാന് ജാമ്യം നല്കുകയാണെങ്കില് തെളിവുകള് നശിപ്പിക്കാനുള്ള വലിയ സാധ്യതയുണ്ടെന്നും കോടതി വിലയിരുത്തുന്നു . ആര്യന്ന്റെ വാട്സ് ആപ്പ് ചാറ്റുകള് ലഹരിവസ്തുക്കള് സ്ഥിരമായി ഉപയോഗിക്കാറുണ്ടെന്നതിലേക്കാണ് വിരല് ചൂണ്ടുന്നതെന്നും ജാമ്യം നിഷേധിച്ചുകൊണ്ട് കോടതി ചൂണ്ടിക്കാട്ടി . ചാറ്റുകള് അന്താരാഷ്ട്ര മയക്കുമരുന്ന് റാക്കറ്റുമായി ബന്ധിപ്പിക്കുന്ന തെളിവുകളാണെന്നാണ് എന്.സി.ബി വാദിച്ചത്. കൂടാതെ സുഹൃത്തുക്കളായ അര്ബാസ് സേഥ് മര്ച്ചന്റില് നിന്ന് ആറ് ഗ്രാം ചരസും മുണ്മുണ് ധമേച്ചയില് നിന്ന് അഞ്ച് ഗ്രാം ചരസും പിടികൂടിയിരുന്നു. ഒക്ടോബര് മൂന്നിനാ ണ് മുംബൈയില് ആഡംബര കപ്പലിലെ മയക്കുമരുന്ന് പാര്ട്ടിയുമായി ബന്ധപ്പെട്ട് ആര്യന് ഖാനെയും സുഹൃത്തുക്കളെയും എന് സി ബി അറസ്റ്റ് ചെയ്തത്.The post മയക്കു മരുന്ന് കേസ് ആര്യനെ കാണാന് ജയിലിലെത്തി ഷാരൂഖ് ഖാന് first appeared on MalayalamExpressOnline.